Ouerskap: Wat is ma en pa se plig?Freek, Frik en Tessa van ‘Alles Malan’. (Foto: Verskaf) Deur Ilza Roggeband Daar was ’n tyd, nie te lank gelede nie, waar dit die norm was dat vroue by die huis gebly het om die kinders groot te maak en die mans uitgegaan het om te werk. Al meer vroue het egter ná skool verder gaan studeer of begin werk om hulle eie geld te verdien. Daarmee saam het paartjies al meer besef twee salarisse is beter as een. In die geval van Frik (Ivan Zimmermann) en Tessa (Nadia Valvekens) van kykNET se Alles Malan, is sy nou die een met die besige loopbaan en groot salaris en moet hy aanpas in sy rol as pa en oupa. Watter raad is daar vir paartjies in dieselfde situasie? Die Amerikaanse sielkundige Chris Theisen glo ouers het agt verantwoordelikhede teenoor hulle kinders: ‘Alles Malan’ se Nico. (Foto: Verskaf) Die rol van pa is tradisioneel iemand wat beskerm, voorsien en dissiplineer, maar deesdae is daar heelwat huishoudings waar dit net soveel die ma se rol is as die pa s’n. Daar is verskeie redes daarvoor. Een daarvan is ekonomies. In Suid-Afrika bestaan die werksmag uit 43,4% vroue. Wanneer gekyk word na die samestelling van families, kan bykans 40% van gesinne as kerngesinne gesien word, met ander woorde twee ouers of minstens een ouer en dan die kinders. Sowat 34,2% van huishoudings word geklassifiseer as uitgebreide gesinne, met ander woorde daar is ander familielede ook deel van die gesin. Ongeveer 14,7% van huishoudings bestaan uit drie generasies. Amper ’n vyfde (21,3%) van kinders woon nie by hulle ouers nie, maar 32,7% woon wel by albei ouers. Die meeste kinders (42%) woon egter slegs by hulle ma’s en net 4% woon by hulle pa’s. Ekonomiese tendense het die grootste rol gespeel in die verandering van ouerskaprolle. In die VSA byvoorbeeld het die persentasie werkende ma’s tussen 1948 tot nou meer as verdubbel. ’n Tweede salaris is natuurlik tot voordeel van almal in die gesin, maar daarmee saam kom verantwoordelikhede wat anders na gekyk word as voorheen. ’n Studie wat deur die National Institute of Child Health and Human Development gedoen is, het gevind dat pa’s meer betrokke raak wanneer hulle: Ivan Zimmerman as Frik en Nadia Valvekens as Tessa in ‘Alles Malan’. (Foto: Verskaf) Navorsing het ook getoon dat ’n pa se liefde gelykstaan aan ’n ma se liefde wanneer dit by die ontwikkeling van die kind kom. Daar is ook gevind dat vaderliefde kinders help om hulle plek in die wêreld te verstaan en dit help met die sosiale en emosionele ontwikkeling van die kind. Meer nog, kinders wat verseker van die liefde van hulle pa’s is, neig om minder persoonlikheidsprobleme te hê en aan middels soos dwelms verslaaf te raak. Wat kan ouers doen om die verantwoordelikheid van kinderopvoeding te deel?